บขส. เตรียมเที่ยวรถกว่า 9,000 เที่ยว เพื่อรองรับประชาชนเดินทางกลับภูมิเนาช่วงเทศกาลสงกรานต์
บขส. เตรียมเที่ยวรถกว่า 9,000 เที่ยว เพื่อรองรับประชาชนเดินทางกลับภูมิเนาช่วงเทศกาลสงกรานต์นางวิลาวัณย์ สุวรรณะโสภณ ผู้ช่วยผู้จัดการใหญ่ฝ่ายบริหารเดินรถ บขส. กล่าวว่า บขส. ได้มีการเตรียมความพร้อมด้านพนักงานคนขับรถและรถให้เพียงพอ และเพิ่มเที่ยวรถประจำทางและรถร่วมกว่า 6,000 เที่ยว และรถเสริม 3,000 เที่ยว รวมทั้งสิ้น 9,000 เที่ยว ซึ่งคาดการณ์ว่าวันนี้จะมีผู้โดยสารเดินทางกว่า 180,000 คน ซึ่งวานนี่มีผู้โดยสารใช้บริการรถ บขส.รวมทั้งสิ้น 177,859 คน ซึ่งต่ำกว่าประมาณการกว่า 1 หมื่นคน ทั้งนี้ทาง บขส. ได้มีการตรวจสอบความเรียบร้อย โดยรอบสถานีขนส่งหมอชิต 2 มีการสุ่มตรวจสอบสภาพรถโดยสารเป็นระยะ รวมทั้งตรวจสอบสารเสพติด ตรวจวัดปริมาณแอลกอฮอล์ของพนักงานขับรถทั้งของ บขส. และรถร่วมบริการ เพื่อให้คนขับมีสภาพพร้อมขับรถมากที่สุด และเป็นการป้องกันการเกิดอุบัติเหตุระหว่างการขับขี่ด้วย อย่างไรก็ตาม ขณะนี้ยังไม่มีการร้องเรียนใดๆ และเย็นวันนี้จะเร่งระบายผู้โดยสารให้กับไปภูมิลำเนาให้ทันในวันสงกรานต์